钦定古今图书集成/明伦汇编/氏族典/第427卷 > 《廖用贤尚友录》 > 赵彦
## 钦定古今图书集成/明伦汇编/氏族典/第427卷 > 《廖用贤尚友录》 > 赵彦

按《后汉书赵彦传》：“彦，琅邪人也。少有术学。延熹三年，
琅邪贼劳丙与太山贼叔孙无忌杀都尉，残害吏民，
朝廷以宗资为讨寇中郎将。彦为陈孤虚之法，以贼
屯在莒，莒有五阳之地，宜发五阳郡兵，从孤击虚以
讨之。”资具以状上，诏书遣五阳兵到，彦推遁甲，教以
时进兵，一战破贼。